b'\n_START_ARTICLE_\nBred skumringsm\xc3\xa5ler\n_START_SECTION_\nUtseende\n_START_PARAGRAPH_\nEn middelsstor (vingespenn 28 \xe2\x80\x93 33\xc2\xa0mm), slank, lysbrun m\xc3\xa5ler. Hannens antenner er fj\xc3\xa6rformede, hunnens tr\xc3\xa5dformede. Vingene er brede og ikke flikete. Forvingen har et bredt, r\xc3\xb8dbrunt tverrb\xc3\xa5nd som har en vinkel ved ytterkanten. Bakvingen har en diffus, m\xc3\xb8rk flekk bakerst p\xc3\xa5 innerkanten. Larven er brun og ligner sterkt p\xc3\xa5 en avbrukket kvist.\n_START_SECTION_\nLevevis\n_START_PARAGRAPH_\nDe voksne m\xc3\xa5lerne flyr i mai \xe2\x80\x93 juli i l\xc3\xb8v- og blandingsskog. Larvene lever p\xc3\xa5 ulike busker og l\xc3\xb8vtr\xc3\xa6r, blant andre vier (Salix spp.), hassel (Corylus avellana), hagtorn (Crataegus spp.) og bj\xc3\xb8rk (Betula spp.).\n_START_SECTION_\nUtbredelse\n_START_PARAGRAPH_\nArten lever i Palearktis (underarten Plagodis pulveraria pulveraria) og ogs\xc3\xa5 i Nord-Amerika (underarten Plagodis pulveraria occiduaria). Den er sjelden i Mellom-Europa men noe vanligere i nord. I Norge er den noks\xc3\xa5 vanlig nord til M\xc3\xb8re og Romsdal, den er i tillegg funnet i Nord-Tr\xc3\xb8ndelag.'